polypper
Polypper, adenoide vegetationer, populær, men fejlagtig betegnelse for forøget vækst af lymfatisk væv i næsesvælgets slimhinde, oftest hos børn; medfører risiko for tilbagevendende mellemørebetændelse pga. tillukning af det eustakiske rør. Egl. polypper er stilkede slimhindedannelser, der fx kan opstå i næsehulen eller tyktarmen, hvor de kan være forstadier til kræft.